
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1061 

12 Οκτωβρίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναστολή λειτουργίας Β' και Γ Χημικών Υπηρεσιών 


Πειραιά. 1 

Καθορισμός του επιτοκίου που θα ισχύσει για την 
τριακοστή δεύτερη (32) τρίμηνη τοκοφόρο περίο¬ 
δο (30.9.1998 έως 31.12.1998) του Α' Δανείου Οι¬ 
κονομικής Εξυγίανσης Ν. 1914/90. 2 

Διορισμός μελών και συγκρότηση του Διοικητικού 
Συμβουλίου του Ινστιτούτου Οικονομίας των Κατα¬ 
σκευών (1.0. Κ.). 3 

Τροποποίηση συγκρότησης του Δ.Σ. του Εθνικού Ιν¬ 
στιτούτου Εργασίας. 4 

Παράταση προθεσμίας καταβολής έκτακτης εισφο¬ 
ράς από ασφαλισμένους και συνταξιούχους του 

ΤΑΠ - ΟΣΕ. 5 

Πρόσληψη ωρομισθίου εκπαιδευτικού προσωπικού 

στιςΑ.Ε.Ν. 6 

Έγκριση του αριθ. 17 Ειδικού Κανονισμού Λιμένα 
Σκιάθου «Απαγόρευση κυκλοφορίας πλωτών μέ¬ 
σων στο θαλάσσιο χώρο έμπροσθεν του Αεροδρο¬ 
μίου Σκιάθου». 7 

Επιδότηση σπουδαστών ΚΕΣΕΝ/Π-Μ-Ρ/Η-Ρ/Ε-ΔΣΕΝ/ 
ΜΕΤ/ΘΑΛΑΜΗΠΟΛΩΝ και Ειδικών Τμημάτων 

Πλοιάρχων και Μηχανικών Γ τάξης Ε.Ν. 8 

Εκπαίδευση Συνοριακών Φυλάκων. 9 

Παράταση του χρόνου λειτουργίας του περιορισμέ¬ 
νης χρονικής διάρκειας Αστυνομικού Σταθμού Α- 


χαράβης της Αστυνομικής Διεύθυνσης Κερκύρας. 10 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 3018295/10436/0078 (1) 

Αναστολή λειτουργίας Β' και Γ Χημικών Υπηρεσιών 
Πειραιά. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Ν. 1828/1989 «Ανα¬ 
μόρφωση της φορολογίας εισοδήματος και άλλες διατά¬ 
ξεις» (ΦΕΚ 2/Α/1989), όπως τροποποιήθηκε με το άρθρο 
19 παρ. 3 του Ν. 2443/1996 «Τροποποίηση και συμπλή¬ 


ρωση του Τελωνειακού Κώδικα και άλλες διατάξεις» 
(ΦΕΚ 265/Α/1996). 

2. Τις διατάξεις του Π.Δ. 551/1988 «Οργανισμός Νο¬ 
μαρχιών - Οργάνωση Οικονομικών Υπηρεσιών» (ΦΕΚ 
259/Α/1988), όπως ισχύει. 

3. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α/1985), 
που προστέθηκε με το άρθρο 27 του Ν. 2081/1992 «Ρύθ¬ 
μιση του θεσμού των Επιμελητηρίων κ.λ.π.» (ΦΕΚ 154/Α/ 
1992) και το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

4. Την ανάγκη αναστολής λειτουργίας των Β' και Γ Χη¬ 
μικών Υπηρεσιών Πειραιά, λόγω περιορισμού του αριθ¬ 
μού των εξεταζομένων δειγμάτων και ορθότερου κατα¬ 
μερισμού του προσωπικού στο Γ.Χ.Κ., αποφασίζουμε: 

Αναστέλλουμε τη λειτουργία των Β' και Γ' Χημικών Υπη¬ 
ρεσιών Πειραιά, οι αρμοδιότητες των οποίων θα εξα- 
σκούνται από τις ΣΤ και Δ' Χη μικές Υπηρεσίας Πειραιά, α¬ 
ντίστοιχα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Σεπτεμβρίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2033402/6793/0023 (2) 

Καθορισμός του επιτοκίου που θα ισχύσει για την τριακο- 
στή δεύτερη (32) τρίμηνη τοκοφόρο περίοδο 
(30.9.1998 έως 31.12.1998) του Α' Δανείου Οικονομι¬ 
κής Εξυγίανσης Ν. 1914/90. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις», όπως τροποποιήθηκαν μεταγενέστερα με το 
άρθρο 24του Ν.2166/93 (ΦΕΚ 137/4/24.8.93). 

2) Την αριθμ. 2022292/1491/0023/29.3.91 απόφαση 
των Υπουργών Εθνικής Οικονομίας και Οικονομικών, με 
την οποία καθορίστηκαν οι Γενικοί Όροι του Α' Δανείου 

Οικονομικής Εξυγιάνσεως, όπως τροποποιήθηκε μεταγε¬ 
νέστερα με τις αποφάσεις αριθμ. 2072202/1739/0023/ 
14.4.91 των Υπουργών Εθνικής Οικονομίας και Οικονομι¬ 
κών και την υπ’ αριθμ. 2071560/9187/9.11.94 του Υπουρ¬ 
γού Οικονομικών. 

3) Το άρθρο 12του Ν. 2074/92 (ΦΕΚ 128/31.7.92) «Διαρ¬ 
ρυθμίσεις στον ενιαίο ειδικό φόρο κατανάλωσης κ.λ.π.». 

4) Την απόφαση αριθ. 2000019/13/0004/2.1.1997 μετα¬ 
βίβαση αρμοδιοτήτων και της εξουσίας να υπογράφουν 
«Με εντολή Υφυπουργού» στο Γενικό Γραμματέα του Υ¬ 
πουργείου Οικονομικών, στο Γενικό Γραμματέα Οικονο¬ 
μικής Πολιτικής και Συστημάτων, στον Ειδικό Γραμματέα 
Θησαυροφυλακίου και Προϋπολογισμού, στους Γενι¬ 
κούς Δ/ντές και στους Προϊσταμένους Δ/νσεων και Τμη¬ 
μάτων του Γενικού Λογιστηρίου του Κράτους, αποφασί¬ 
ζουμε: 

Καθορίζουμε το επιτόκιο το οποίο θα ισχύσει για την 
τριακοστή δεύτερη (32) τρίμηνη τοκοφόρο περίοδο 
(30.9.1998 έως 31.12.1998) του Α' Δανείου Οικονομικής 
Εξυγίανσης Ν. 1914/90, σε ένδεκα και πενήντα τοις εκατό 
(11,50%), δηλαδή ίσο με αυτό των τρίμηνων εντόκων 
γραμματίωντου Δημοσίου που ισχύει την 25 Σεπτεμβρίου 
1998 (τρεις εργάσιμες ημέρες πριν την έναρξη της τοκο- 
φόρου περιόδου). 

Ο τόκος υπολογίζεται με βάση έτος 360 ημερών και μή¬ 
να 30 ημερών. 

Κάλυψη Δαπάνης: 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού για το 
τρέχον οικονομικό έτος 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 1998 

Με εντολή Υπουργού 
Η Γ ενική Διευθύντρια 
ΑΡΕΤΗ ΑΣΗΜΑΚΟΠΟΥΛΟΥ 
-♦- 

Αοιθ.Δ16γ/013/355/Γ 3) 

Διορισμός μελών και συγκρότηση του Διοικητικού Συμ¬ 
βουλίου του Ινστιτούτου Οικονομίας των Κατασκευών 
(Ι.Ο.Κ.). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 5 του άρθρου 6 του Ν. 2576/98 
«Βελτίωση των διαδικασιών για την ανάθεση της κατα¬ 
σκευής των δημόσιων έργων και άλλες διατάξεις» (ΦΕΚ 
25 Α'). 

2. Τις διατάξεις του νέου άρθρου 29Α' του Ν. 1558/85 
«Κυβέρνηση και Κυβερνητικά Όργανα» (ΦΕΚ 13 Α') που 
προστέθηκε στον παραπάνω νόμο με τις διατάξεις του 
άρθρου 27του Ν. 2081/92. 

3. Το αριθ. οικ. 894/98 έγγραφο του Υφυπουργού 
ΠΕ.ΧΩ.Δ.Ε. σχετικά με υπόδειξη εκπροσώπου. 

4. Το αριθ. ΕΠ 203/98 έγγραφο του Τεχνικού Επιμελη¬ 
τηρίου Ελλάδας. 

5. Το αριθ. 1652/98 έγγραφο του Συνδέσμου Ελληνικών 
Βιομηχανιών (ΣΕΒ). 

6. Το αριθ. 1479/98 έγγραφο της Πανελλήνιας Ένωσης 


Διπλ. Μηχανικών Εργοληπτών Δημοσίων Έργων 
(Π.Ε.Δ.Μ.Ε.Δ.Ε.). 

7. Το αριθ. 1886/98 έγγραφο της Πανελλήνιας Ένωσης 
Διπλωματούχων Μηχανολόγων Δημοσίων Έργων 
(Π.Ε.Σ.Ε.Δ.Ε.). 

8. Το αριθ. 538/98 έγγραφο της Πανελλήνιας Ένωσης 
Διπλωματούχων Μηχανολόγων - Ηλεκτρολόγων - Εργο¬ 
ληπτών Δημοσίων Έργων (Π.Ε.Δ.Μ.Η.Ε.Δ.Ε.). 

9. Το αριθ. 7866/98 έγγραφου του Πανελληνίου Συνδέ¬ 
σμου Ανωνύμων Τεχνικών Εταιρειών και Ε.Π.Ε. 

10. Το αριθ. 1119 Γ/98 έγγραφο του Συνδέσμου Τεχνι¬ 
κών Εταιρειών Η' τάξεως. 

11. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού σ’ αυτό το στάδιο, αποφασίζουμε: 

Α. Συγκροτούμε το Διοικητικό Συμβούλιο του Ινστιτού¬ 
του Οικονομίας των Κατασκευών (Ι.Ο.Κ.) και διορίζουμε 
Πρόεδρο, Αντιπρόεδρο και Μέλη αυτού τους κατωτέρω: 

1. Δεσύλλα Νικόλαο, Αρχιτέκτονα Μηχανικό, ως Πρόερο. 

2. Τάσσιο Θεόδωρο, Καθηγητή Ε.Μ.Π., ως Αντιπρόε¬ 
δρο. 

3. Μέλη του Συμβουλίου: 

α. Σαββίδη Κων/νου, Πολιτικό Μηχανικό, Α' Αντιπρόε¬ 
δρο της ΔΈ. του ΤΕΕ, εκπρόσωπο του Τ.Ε.Ε. 

β. Μεγαπάνο Βασίλειο, εκπρόσωπο του ΣΕΒ 

γ. Μιτζάλη Κων/νο, εκπρόσωπο του Σ.Τ.Ε.Η.Τ., εκπρό¬ 
σωπο Πανελληνίων Εργοληπτικών Οργανώσεων. 

Β. Η θητεία του Προέδρου, Αντιπροέδρου και των Με¬ 
λών του Διοικητικού Συμβουλίου είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1998 

Ο ΥΠΟΥΡΓΟΣ 

Κ. ΛΑΛΙΩΤΗΣ 

- ♦ - 

Αριθ. 93258 (4) 

Τροποποίηση συγκρότησης του Δ.Σ. του Εθνικού Ινστι¬ 
τούτου Εργασίας. 

Ο ΥΠΟΥΡΓΟΣ ΕΡΓΑΣΙΑΣ, 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Τιςδιατάξειςτου άρθρου 1 παρ. ΙΟτου Ν. 2150/93 «Ε¬ 
θνικό Ινστιτούτο Εργασίας». 

3. Τις διατάξεις της παρ. 18 του άρθρου 32 του Ν. 
2190/94. 

4. Την αρ. 91395/98 απόφαση «Συγκρότηση σε σώμα 
του Διοικητικού Συμβουλίου του Εθνικού Ινστιτούτου Ερ¬ 
γασίας». 

5. Το αριθ. 16998/17.9.98 έγγραφο της ΓΣΕΕ με το ο¬ 
ποίο προτείνεται η αντικατάσταση του τακτικού μέλους 
του ΕΙΕ Γεωργίου Ποντικού, λόγω παραίτησής του, απο¬ 
φασίζουμε: 

Τροποποιούμε την αρ. 91395/15.4.98 απόφασή μας, κα¬ 
τά το μέρος που αφορά τον τακτικό εκπρόσωπο της Γ ενι¬ 
κής Συνομοσπονδίας Εργατών Ελλάδος στο Εθνικό Ινστι¬ 
τούτο Εργασίας και ορίζουμε αντί του Γεωργίου Ποντι¬ 
κού τον Μιχάλη Πέρρο. 

Κατά τα λ,οιπά ισχύει η παραπάνω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί. 

Αθήνα, 24 Σεπτεμβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-♦- 

Αοιθ. Φ.430/1664 (5) 

Παράταση προθεσμίας καταβολής έκτακτης εισφοράς α¬ 
πό ασφαλισμένους και συνταξιούχους του ΤΑΠ - ΟΣΕ. 

Ο ΥΠΟΥΡΓΟΣ ΕΡΓΑΣΙΑΣ, 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου μόνου της Υπουργικής Α¬ 
πόφασης Φ 430/1303/27.7.98 ΦΕΚ 836/Β. 

2. Την αρ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων» (Β' 
924). 

3. Την αρι,θ. 760/29.9.98 απόφαση του Διοικητικού Συμ¬ 
βουλίου του Ταμείου Αλληλοβοήθειας Προσωπικού 
ΟΣΕ. 

4. Το γεγονός ότι από τις διατάξεις της απόφασης αυ¬ 
τής δεν θα προκληθεί δαπάνη σε βάρος του προϋπολογι¬ 
σμού του Ταμείου Αλληλοβοήθειας Προσωπικού ΟΣΕ, α¬ 
ποφασίζουμε: 

Άρθρο μόνο 

Τροποποιούμε την Υπουργική Απόφαση Φ 430/1303/ 
27.7.98 (836 Β') και ορίζουμε ως ημερομηνία έναρξης της 
εφαρμογής της την 1.11.98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1998 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 4311.2/80/1998 (6) 

Πρόσληψη ωρομισθίου εκπαιδευτικού προσωπικού στις 
Α.Ε.Ν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 28 παρ. 1β του Ν. 
2638/1998 «Οργάνωση και λειτουργία της ναυτικής εκ¬ 
παίδευσης, μισθολογικές ρυθμίσεις γιατο προσωπικό αυ¬ 
τής και άλλες διατάξεις» (ΦΕΚ204 Α'/2.9.1998). 

2. Το γεγονός ότι μέχρι την πλήρη εφαρμογή των δια¬ 
τάξεων του Ν. 2638/1998 και την έκδοση των Προεδρι¬ 
κών Διαταγμάτων και αποφάσεων που προβλέπονται 
από τις εξουσιοδοτικές διατάξεις αυτού είναι επιτακτι¬ 
κή η ανάγκη κάλυψης των εκπαιδευτικών και λειτουργι¬ 
κών αναγκών της Γ διδακτικής περιόδου και Γ' εξαμή¬ 
νου, αλλά και των κενών που θα δημιουργηθούν στη 
διάρκεια του τρέχοντος εκπαιδευτικού έτους 1998 - 
1999. 


3. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού αλλά του Κεφαλαίου Ναυτι¬ 
κής Εκπαίδευσης και πάντα εντός των πλαισίων του ε- 
γκριθέντος ποσού για πρόσληψη παρόμοιου προσωπικού 
κατά το εκπαιδευτικό έτος 1998 - 1999 με την αριθ. 113/ 
28.4.98 Πράξη της Επιτροπής του άρθρου 2 παραγρ. 2 
της αριθ. 236/1994 Π.Υ.Σ. 

4. Τη γνώμη του Διοικητικού κάθε Α.Ε.Ν., αποφασίζου¬ 
με: 

1. Οι εκπαιδευτικές ανάγκες που θα παρουσιασθούν 
στις Ακαδημίες Εμπορικού Ναυτικού μέχρι τέλους του 
τρέχοντος διδακτικού έτους (5 Ιουλίου 1999) θα αντιμε- 
τωπισθούν με πρόσληψη εκπαιδευτικού προσωπικού με 
ωριαία αντιμισθία, μέσα στα πλαίσια των υφισταμένων 
προγραμμάτων εκπαίδευσης. 

2. Η κάθε Α.Ε.Ν., μετά από έγκριση του Υ.Ε.Ν., εκδίδει 
ανακοίνωση στην οποία αναφέρονται οι ειδικότητες του 
ωρομίσθιου εκπαιδευτικού προσωπικού που θα προσλά- 
βει, τα απαιτούμενα προσόντα, η υπηρεσία στην οποία θα 
υποβληθούν οι αιτήσεις και η προθεσμία υποβολής των 
αιτήσεων που δεν μπορεί να είναι μικρότερη των δέκα (10) 
ημερών από την ημερομηνία ανάρτισης της ανακοίνω¬ 
σης. 

Η ανακοίνωση αναρτάται με επιμέλεια της οικείας 
Α.Ε.Ν. στο κατάστημα αυτής, καθώς και στο κατάστημα 
του Δήμου ή της Κοινότητας που έχει την έδρα της. 

3. Η πρόσληψη του προσωπικού που πρόκειται να α¬ 
πασχοληθεί πραγματοποιείται από Τριμελή Επιτροπή, 
που συγκροτείται με απόφαση Γενικού Γραμματέα 
Υ.Ε.Ν. και απαρτίζεται από τον Διοικητή και δύο εκπαι¬ 
δευτικούς της οικείας Α.Ε.Ν., μετά από επιλογή των κα- 
ταλληλοτέρων για την κάλυψη των συγκεκριμένων ανα¬ 
γκών. 

Το προσωπικό αϋτό πρέπει να έχει συμπληρώσει το 18ο 
έτος και να μην έχει υπερβεί το 64ο έτος της ηλικίας του, 
να μην εμπίπτει στις απαγορευτικές διατάξεις τουΝ. 
1256/1982 και να μην υπάρχει για το άτομό τους κώλυμα 
κατά το άρθρο 22 του Π.Δ. 611/1977. 

Σε όσες περιπτώσεις το παραπάνω προσωπικό δεν 
προσέλθει για ανάληψη υπηρεσίας ή αποχωρήσει πριν α¬ 
πό τη λήξη της χρονικής διάρκειας απασχόλησής του 
μπορεί να αντικαθίσταται με απευθείας επιλογή της ιδίας 
Επιτροπής εκ των λοιπών υποψηφίων της αρχικής ανα¬ 
κοίνωσης εφόσον υπάρχουν κάτοχοι με τα απαιτούμενα 
προσόντα. 

Σε αρνητική περίπτωση ακολουθείται εξαρχής η ίδια 
διαδικασία. 

4. Ανανέωση ή παράταση της απασχόλησης του πιο πά¬ 
νω προσωπικού απαγορεύεται. 

5. Ως προς τα θέματα αμοιβής και των λοιπών όρων των 
συμβάσεων του πιο πάνω προσωπικού θα έχουν εφαρμο¬ 
γή τα ισχύοντα για το ωρομίσθιο εκπαιδευτικό προσωπι¬ 
κό που έχειπροσληφθεί στις ΑΔΣΕΝ μέχρι τη δημοσίευση 
της παρούσης. 

Η παρούσα να δημοσιευθεί στην Εφημερίδα της Κυ¬ 
βερνήσεως και ισχύει από της δημοσιεύσεώς της. 

Πειραιάς, 29 Σεπτεμβρίου 1998 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αθίθ. 3131.1/17/98 (7) 

Έγκριση του αριθ. 17 Ειδικού Κανονισμού Λιμένα Σκιάθου 
«Απαγόρευση κυκλοφορίας πλωτών μέσων στο θα¬ 
λάσσιο χώρο έμπροσθεν του Αεροδρομίου Σκιάθου». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Ι.Τις διατάξεις του άρθρου 10 του Ν. 1940/1991 (ΦΕΚ 
40Α-/18.3.1991) «Μονάδα Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού» που 
αντικαθιστά το άρθρο 156 του Ν.Δ. 187/73 «Περί 
Κ.Δ.Ν.Δ.» (ΦΕΚ261Α-/3.10.1973). 

2. Το με αριθ. 8644/27 7.98 έγγραφο του Νομάρχη Μα¬ 
γνησίας. 

3. Τον αριθ. 17 Ειδικό Κανονισμό Λιμένα Σκιάθου που 
μας υποβλήθηκε με την αριθ. 3131.1/02/98/5.8.98 αναφο¬ 
ρά της Λιμενικής Αρχής Σκιάθου και με τις διατάξεις του 
οποίου ρυθμίζονται θέματα που αφορούν την εύρυθμη 
λειτουργία του λιμένα. 

4. Το άρθρο 29Ατου Ν. 1558/85 (ΦΕΚ 137Α-/85), όπως 
προστέθηκε με το άρθρο 27 του Ν. 2081/92 (ΦΕΚ 
154Α710.9.92) και το άρθρο 1 του Ν. 2469/97 (ΦΕΚ 
38Α797) και 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογτσμού, αποφασίζουμε: 

Άρθρο Μόνο 

α) Εγκρίνουμε τον πιο κάτω Ειδικό Κανονισμό Λιμένα 
Σκιάθου με αριθμό 17. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΣΚΙΑΘΟΥ 
ΜΕ ΑΡΙΘΜΟ 17 

«Απαγόρευση κυκλοφορίας πλωτών μέσων στο θαλάσ¬ 
σιο χώρο έμπροσθεν του αεροδρομίου Σκιάθου». 

Ο ΛΙΜΕΝΑΡΧΗΣ ΣΚΙΑΘΟΥ 

Έχοντας υπόψη: 

1. Τις διατάξεις του δια του από 9/22 Ιουνίου 1948 Β.Δ. 
Κωδικοποιηθέντος Νόμου 499/47 «Περί πειθαρχικής ε¬ 
ξουσίας των Προϊσταμένων των Λιμενικών Αρχών» (ΦΕΚ 
162Α') συνδυαζόμενες με τα άρθρα 141 - 157 του Ν.Δ. 
187/73 με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ261Α73.10.73). 

2. Το άρθρο 156 του Ν.Δ. 187/73 (ΦΕΚ 261Α773/ 
3.10.73) «Περί Κ.Δ.Ν.Δ.» όπως αυτό αντικαταστάθηκε με 
το άρθρο ΙΟτουΝ. 1940/91 (ΦΕΚ40Α718.3.1991) «Μονά¬ 
δα Ειδικών Αποστολών Λιμενικού Σώματος (ΜΕΑ/ΛΣ) και 
άλλες διατάξεις περί αυτού». 

3. Τις διατάξεις του Ν.Δ. 444/70 «Περί αρμοδιοτήτων Λι¬ 
μενικού Σώματος και σχέσεων προς τας αρμοδιότητας 
των Σωμάτων Ασφαλείας» (ΦΕΚ 39Α770). 

4. Το άρθρο 29Ατου Ν. 1558/1985 (ΦΕΚ 137Α785), όπως 
αυτό προστέθηκε με το άρθρο 27 του Ν. 2081/92 (ΦΕΚ 
154Α/10.9.92) και το άρθρο 1 του Ν. 2469/1997 (ΦΕΚ 
38Α797) και 

5. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, εκδίδουμε τον ακόλουθο Κανονισμό: 


ΑΡΘΡΟ 1 
ΟΡΙΑ ΙΣΧΥΟΣ 

Ο παρών Ειδικός Κανονισμός Λιμένα Σκιάθου ισχύει στη 
χερσαία και θαλάσσια ζώνητου, στους λιμένες, στους όρ¬ 
μους καθώς και στη θαλάσσια έκταση της περιοχής δι¬ 
καιοδοσίας της Λιμενικής Αρχής Σκιάθου, όπως αυτή κα¬ 
θορίζεται από τις κείμενες διατάξεις. 

ΑΡΘΡΟ 2 
ΑΠΑΓΟΡΕΥΣΕΙΣ 

1. Απαγορεύεται η είσοδος, αγκυροβολιά και κάθε εί¬ 
δους δραστηριότητα πλωτών μέσων με συνολικό ύψος 
(σκάφους και ιστών) μεγαλύτερο των τεσσάρων (04) μέ¬ 
τρων στη θαλάσσια περιοχή εντός του όρμου Σκιάθου 
που περικλείεται από τα στίγματα: 

α) φ = 39° ΙΟ' 19,941" - λ = 23° 30Ό2,086" 
β) φ = 39°ΙΟ' 12,350"-λ = 23°30Ό8.891" 
γ) φ = 39°09' 46,564" - λ = 23°30Ό2,711" 
δ) φ = 39° 09' 52,294" - λ = 23° 29'41,454" και 
ε) φ = 39° 10' 06,818" - λ = 23° 29'51,222". 

2. Επίσης απαγορεύεται η είσοδος, αγκυροβολιά και 
κάθε είδους δραστηριότητα οποιουδήποτε πλωτού μέ¬ 
σου Βόρεια των στιγμάτων: 

α) φ = 39° 10' 13,941" - λ = 23° 30'02,986" και 
β) φ = 39° ΙΟ' 12,350" - λ = 23° 30'08,891" 

3. Στα παραπάνω στίγματα τα πλάτη είναι Βόρεια και τα 
μήκη Ανατολικά. 

ΑΡΘΡΟ 3 

ΕΞΑΙΡΕΣΕΙΣ - ΠΕΡΙΟΡΙΣΜΟΙ 

Εξαιρούνται της απαγόρευσης του άρθρου 2 παραγρ. α 
του παρόντοςτα επιβατηγό (Ε/Γ) και φορτηγά (Φ/Γ) πλοία 
ανεξαρτήτως κατηγορίας, είδους πλόων και μεγέθους ε¬ 
φόσον πριν από την είσοδό τους στην περιοχή έχουν εξα¬ 
σφαλίσει προηγουμένως έγκριση από τους αρμοδίους 
του αερολιμένα Σκιάθου στο Δίαυλο 12νΗΡ. Σε περίπτω¬ 
ση έγκρισης εισόδου, η διέλευση της περιοχής αυτής εί¬ 
ναι ταχεία και συνεχής ώστε να αποφεύγεται η ταυτόχρο¬ 
νη διέλευση πλοίων με την προσγείωση - απογείωση αε¬ 
ροσκαφών. 

ΑΡΘΡΟ 4 

ΚΥΡΩΣΕΙΣ 

Οι παραβάτες του παρόντος, του οποίου η εκτέλεση α¬ 
νατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές και αστικές ευθύνες από την ισχύ- 
ουσα νομοθεσία υπόκεινται και στις κυρώσεις του άρ¬ 
θρου 157 του Ν.Δ. 187/73 (ΦΕΚ 216Α73.10.73) «Περί 
Κ.Δ.Ν.Δ.» όπως τροποποιήθηκε μεταγενέστερα και ι¬ 
σχύει σύμφωνα με το Π.Δ. 381/95 (ΦΕΚ 214Α7 
19.10.1995). 

Σκιάθος, 10 Ιουνίου 1998 
Ο Λιμενάρχης 

Πλωτάρχης ΛΣ ΚΩΣΤΟΠΟΥΛΟΣ Ε. 

β) Ο Ειδικός αυτός Κανονισμός ισχύει δέκα (10) ημέρες 
μετά την ημερομηνία δημοσίευσής του στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Σεπτεμβρίου 1998 
Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

- ♦ - 

Αοιθ. 2125.5/02/98 (8) 

Επιδότηση σπουδαστών ΚΕΣΕΝ / Π-Μ-Ρ/Η-Ρ/Ε-ΔΣΕΝ/ 
Μ ΕΤ/ ΘΑΛΑΜ Η ΠΟΛΩ Ν και Ειδικών Τμημάτων Πλοιάρ¬ 
χων και Μηχανικών Γ'τάξης Ε,Ν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του ΝΔ 99/73 (ΦΕΚ 173Α773) «Περί σύ¬ 
στασης Κεφαλαίου Ναυτικής Εκπαίδευσης κ.λπ.». 

2. Τις διατάξεις του Οικονομικού Κανονισμού Κεφαλαί¬ 
ου Ναυτικής Εκπαίδευσης που κυρώθηκε με την αριθμ. 
86005/3165/6.7.81 απόφαση των Υπουργών Οικονομικών 
και Εμπορικής Ναυτιλίας (ΦΕΚ 424Β781). 

3. Την αριθμ. 85091/2626/84/16.3.84 απόφαση του 
Υπουργού Εμπορικής Ναυτιλίας «Περί επιδότησης σπου¬ 
δαστών ΚΕΣΕΝ -ΔΣΜΑΕΝ (ΦΕΚ 187Β784). 

4. Την αριθμ. 2125.3/1/93/24.11.93 (ΦΕΚ 884Β7 
6.12.1993) απόφαση του Υπουργού Εμπορικής Ναυτιλίας 
που επεκτείνει την επιδότηση και στους σπουδαστές Ει¬ 
δικού Τμήματος Πλοιάρχων Γ τάξης Ε,Ν. 

5. Την αριθμ. 2125.5/01/95/22.3.95 απόφαση Υπουργού 
Εμπορικής Ναυτιλίας «Περί επιδότησης σπουδαστών 
ΚΕΣΕΝ / Π-Μ-Ρ/Η-Ρ/Ε-ΔΣΕΝ/ ΜΕΤ/ ΘΑΛΑΜΗΠΟΛΩΝ και 
Ειδικού Τμήματος Πλοιάρχων Γ' τάξης Ε,Ν.» (ΦΕΚ 
233Β730.3.95). 

6. Την αριθμ. 2125.5/02/97/25.11.97 απόφαση του Υ¬ 
πουργού Εμπορικής Ναυτιλίας «Περί επιδότησης σπου¬ 
δαστών ΚΕΣΕΝ/Π-Μ-Ρ/Η-Ρ/Ε ΔΣΕΝ/ΜΕΤ/ΘΑΛ/ΛΩΝ και 
Ειδικού Τμήματος Πλοιάρχων Γ Τάξης Ε.Ν. (ΦΕΚ 
1098Β712.12.97). 

7. Την αριθμ. 4222.1/7/97/19.8.97 απόφαση Υπουργού 
Εμπορικής Ναυτιλίας «Μεταβίβαση αρμοδιοτήτων και 
του δικαιώματος υπογραφής σε Διοικητικά και Οικονομι¬ 
κά θέματα με εντολή Υπουργού στον Γενικό Γραμματέα 
κ.λπ.» (ΦΕΚ 724 Β797). 

8. Την αριθμ. 05/31.8.98 Γνωμοδότηση Γ.Σ./ΔΣΕΝ. 

9. Το γεγονός ότι από τις ρυθμίσεις της απόφασης αυτής 
προκαλείται επιπλέον δαπάνη σε βάρος του Προϋπολογι¬ 
σμού Κεφαλαίου Ναυτικής Εκπαίδευσης (ΚΝΕ) ύψους 
30.000.000 δρχ. περίπου για το έτος 1998 και 95.000.000 
δρχ. περίπου για καθένα από τα επόμενα οικονομικά έτη. 

Για την ανωτέρω δαπάνη έχει προβλεφθεί πίστωση στο 
ΚΑ 2331 του Προϋπολογισμού Κεφαλαίου Ναυτικής 
Εκπαίδευσης (ΚΝΕ) οικονομικού έτους 1998 ύψους 
350.000.000 δρχ., αποφασίζουμε: 

Τροποποιούμε την αριθμ. 2125.5/02/97/25.11.1997 α¬ 
πόφαση ΥΕΝ (ΦΕΚ 1098Β-/12.12.1997) και καθορίζουμε 
το ύψος του ποσού της επιδότησης των σπουδαστών 
ΚΕΣΕΝ / Π-Μ-Ρ/Η-Ρ/Ε-ΔΣΕΝ/ ΜΕΤ/ ΘΑΛΑΜΗΠΟΛΩΝ και 
Ειδικών Τμημάτων Πλοιάρχων και Μηχανικών Γ τάξης 
Ε.Ν. για κάθε ημέρα φοίτησης ή εξετάσεων σε τέσσερις 
χιλιάδες (4.000) δρχ. για τους έγγαμους και σε τρεις χι¬ 
λιάδες τριακόσιες (3.300) δρχ. για τους άγαμους. 

Η ισχύς της παρούσας αρχίζει από την 15 Οκτωβρίου 
1998. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Σεπτεμβρίου 1998 
Με εντολή Υπουργού 
Ο Γενικός Γραμματέας 
ΑΘΑΝΑΣΙΟΣ ΤΣΟΥΡΟΠΛΗΣ 
-♦- 

Αοιθ. 7001/12/782-υβ' (9) 

Εκπαίδευση Συνοριακών Φυλάκων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 4 παρ. 1 του Ν. 2622/1998 
"Υπηρεσίες Συνοριακής Φύλαξης" (Α' 138). 

2. Τις διατάξεις του άρθρου 11 παρ. 1 εδάφ. ζ'του Ν. 
1481/1984 "Οργανισμός Υπου ργείου Δημόσιας Τάξης" (Α' 
152), όπως αντικαταστάθηκε με το άρθρο 1 παρ. 1 του Ν. 
1590/1986 (Α'49). 

3. Τις διατάξειςτου άρθρου 29Ατου Ν. 1558/1985 "Κυ¬ 
βέρνηση και κυβερνητικά όργανα" (Α' 137), το οποίο προ¬ 
στέθηκε με το άρθρο 27 του Ν. 2081/1992 (Α' 154) και α- 
ντικαταστάθηκε με το άρθρο 1 του Ν. 2469/1997 (Α'38). 

4. Τις διατάξειςτου άρθρου 22παρ. 3του Ν. 2362/1995 
"Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις" (Α' 247). 

5. Την υπ'αριθμ. 1107147/1239/006/4.10.1996 από¬ 
φαση του Πρωθυπουργού και του Υπουργού Οικονομι¬ 
κών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (Φ.Ε.Κ. Β' 922/ 
7.10.1996). 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ- 
ϋπολογισμού/Υπουργείο Δημόσιας Τάξης ύψους 
110.000.000 δρχ. περίπου για το έτος 1998 και 23.000.000 
δρχ. περίπου για το έτος 1999. Η ανωτέρω δαπάνη κατά 
το τρέχον οικονομικό έτος θα αντιμετωπισθεί με μεταφο¬ 
ρά ισόποσης πίστωσης από τον ΚΑΕ 5173 τους ΚΑΕ 0517, 
0535, 0824, 1111, 1123, 1131, 1211, 1212, 1231, 1431, 
1511 και 1951 του Ειδ. Φ. 43 -11Οτου ανωτέρω Π/Υ (αριθ. 
αποφ. μεταφ. 2062543/24-9-98 Υπ. Οικ.) κατά το επόμενο 
οικονομικό έτος από τις πιστώσεις που θα εγγραφούν 
στους ΚΑΕ 0517,0535 και 0824του ιδίου Ε.Φ. του ανωτέ¬ 
ρω Π/Υ προς το σκοπό αυτό, αποφασίζουμε: 

Άρθρο 1 
Εκπαίδευση. 

Η εκπαίδευση ανατίθεται στη Σχολή Αστυφυλάκων και 
πραγματοποιείται στις εγκαταστάσεις των Αστυνομικών 
Σχολών ή σε άλλους κατάλληλους χώρους. 

Άρθρο 2 

Σκοπός εκπαίδευσης. 

Η εκπαίδευση αποσκοπεί να αναπτύξει τις ψυχικές, 
πνευματικές και σωματικές ικανότητες των Συνοριακών 
Φυλάκων και να δώσει σ' αυτούς την επαγγελματική κα¬ 
τάρτιση που είναι αναγκαία για να ανταποκριθούν στην α¬ 
ποστολή τους. 

Άρθρο 3 

Εκπαιδευόμενο προσωπικό. 

1. Το εκπαιδευόμενο προσωπικό της Υπηρεσίας Συνο- 

ριακής Φύλαξης αποτελούν οι κατατασσόμενοι στην Υπη¬ 
ρεσία αυτή ως Συνοριακοί Φύλακες. 

2. Οι προσκαλούμενοι για εκπαίδευση Συνοριακοί Φύ¬ 
λακες παρουσιάζονται στα Κέντρα Εκπαίδευσης την ημε¬ 
ρομηνία που καθορίζεται με διαταγή του Προϊσταμένου 
Κλάδου Διοικητικής Υποστήριξης, φέροντας μαζί τους 
και τα οριζόμενα είδη. 

3. Ανάλογα με τον αριθμό των κατατασσομένων σε κά¬ 
θε Κέντρο Εκπαίδευσης, συγκροτούνται με διαταγή του 
Διοικητή της Σχολής εκπαιδευτικά τμήματα, η σύνθεση, η 
ονομασία και η αρίθμηση των οποίων καθορίζονται με την 
ίδια διαταγή. 

4. Οι συνοριακοί φύλακες διαμένουν και σιτίζονται ε¬ 
ντός των κέντρων εκπαίδευσης. Οι έξοδοί τους καθορίζο¬ 
νται με διαταγή της Αστυνομικής Ακαδημίας. 

Άρθρο 4 

Διάρκεια εκπαίδευσης. 

Η εκπαίδευση των Συνοριακών Φυλάκων διαρκεί τέσσε¬ 
ρις (4) μήνες. Ο ακριβής χρόνος έναρξης και λήξης, κα¬ 
θώς και κάθε άλλη αναγκαία λεπτομέρεια, καθορίζονται 
με διαταγή του Προϊσταμένου Κλάδου Διοικητικής Υπο¬ 
στήριξης. Σε περίπτωση που ο αριθμός των εκπαιδευομέ- 
νων είναι μεγάλος, μπορεί με την ίδια διαταγή να κατανε- 
μηθεί σε δύο (2) σειρές, δυνάμενες να εκπαιδευτούν σε 
δύο διαφορετικές εκπαιδευτικές περιόδους. 

Άρθρο 5 

Διακοπή Φοίτησης. 

Η διακοπή φοίτησης και απώλεια της ιδιότητος του Συ¬ 
νοριακού Φύλακα επέρχεται για τις κατωτέρω αιτίες : 

α. Λόγω παραίτησης από την εκπαίδευση. Η αίτηση πα¬ 
ραίτησης, η οποία γίνεται υποχρεωτικά δεκτή και δεν α¬ 
νακαλείται, υποβάλλεται ιεραρχικά στον Προϊστάμενο 
Κλάδο Διοικητικής Υποστήριξης, ο οποίος εκδίδει από¬ 
φαση για τη διαγραφή του Συνοριακού Φύλακα από τη 
Σχολή. 

Ως παραίτηση θεωρείται και η μη παρουσίαση στη Σχο¬ 
λή μέσα στην οριζόμενη προθεσμία, εκτός αν η καθυστέ¬ 
ρηση οφείλεται σε ανώτερη βία, γεγονός το οποίο είναι υ¬ 
ποχρεωμένος να αποδείξει ο ενδιαφερόμενος. Ως ανώτε¬ 
ρη βία, για την περίπτωση αυτή, θεωρείται ιδίως η βαριά 
ασθένεια ή η έλλειψη συγκοινωνίας, εφόσον η απουσία 
του για τους λόγους αυτούς δεν υπερβαίνει τις πέντε (5) 
ημέρες. 

Οι παραιτούμενοι επανέρχονται στην προ της εισόδου 
τους στη Σχολή κατάσταση. 

β. Λόγω σωματικής ανικανότητας, η οποία κρίνεται σύμ¬ 
φωνα με τις ισχύουσες διατάξεις. 

γ. Λόγω αυθαίρετης απουσίας δύο (2) ημερών και άνω, 
συνολικά κατά τη διάρκεια της εκπαίδευσης. 

Άρθρο 6 

Τομείς εκπαίδευσης. 

1. Η εκπαίδευση των Συνοριακών Φυλάκων καλύπτει 
τους εξής τομείς: 

α. Της επαγγελματικής εκπαίδευσης. 

β. Της φυσικής αγωγής, αυτοάμυνας - αυτοπροστα¬ 
σίας, καθώς και του χειρισμού των όπλων και της χρήσης 
αυτών κατά την εκτέλεση της αποστολής τους. 

2. Η εκπαίδευση είναι θεωρητική και πρακτική. 


Η πρακτική διδασκαλία επιτυγχάνεται με φροντιστηρια¬ 
κές ασκήσεις και πρακτικές εφαρμογές κατά την εξέλιξη 
σεναρίων - εικονικών περιστατικών. 

Άρθρο 7 
Μαθήματα. 

Στους Συνοριακούς Φύλακες διδάσκονταιτα παρακάτω 
μαθήματα: 

Α' Μαθήματα με βαθμό 

1. Στοιχεία Ποινικού Δικαίου (Ποινικός Κώδικας, Ποινική 
Δικονομία). 

2. Στοιχεία Συνταγματικού Δικαίου - Ανθρώπινα Δικαιώ¬ 
ματα. 

3. Οργανισμός - Κανονισμοί Ελληνικής Αστυνομίας. 

4. Θέματα Κρατικής Ασφάλειας (Γενικά - Αλλοδαποί - 
Πληροφορίες). 

5. Θέματα Δημόσιας Ασφάλειας - Ειδικοί Ποινικοί Νόμοι 
(Γενικό - Ειδικό Μέρος - Ναρκωτικά, Λαθρεμπόριο, παρά¬ 
νομη οπλοφορία, κ.λ.π.). 

6. Αυτοάμυνα - Αυτοπροστασία. 

7. Οπλοτεχνική - Σκοποβολή. 

Β' Μαθήματα χωρίς βαθμό 

1. Ά Βοήθειες 

2. Ατομική τακτική εκπαίδευσης - πορείες - Ασκήσεις 
Πυκνής Τάξης 

3. Σωματική Αγωγή. 

Στους Συνοριακούς Φύλακες επιπλέον αναπτύσσονται 
υπό μορφή διαλέξεων θέματα γενικού ενδιαφέροντος, 
που σχετίζονται με την αποστολή τους και τη μόρφωσή 
τους. 

Με το γενικό πρόγραμμα εκπαίδευσης το οποίο καταρ¬ 
τίζεται από τη Διεύθυνση Εκπαίδευσης του Υπουργείου 
Δημόσιας Τάξης, καθορίζονται η διδακτέα ύλη κάθε μα¬ 
θήματος, ο χρόνος διδασκαλίας, ως και κάθε άλλη ανα¬ 
γκαία περί τούτου λεπτομέρεια. 

Τα ωρολόγια προγράμματα καταρτίζονται από τα οικεία 
Κέντρα Εκπαίδευσης και εγκρίνονται από το Διοικητή της 
Σχολής Αστυφυλάκων. 

Άρθρο 8 

Παρακολούθηση εκπαίδευσης - 
Αξιολόγηση - Διαδικασία. 

1. Η παρακολούθηση της εκπαίδευσης είναι υποχρεω¬ 
τική για τους εκπαιδευόμενους. 

2. Οι εκπαιδευόμενοι αξιολογούνται ως εξής : 

α. Με βαθμολόγηση των δεξιοτήτων τους, κατόπιν πρα¬ 
κτικής δοκιμασίας στα μαθήματα της Αυτοάμυνας - Αυτο¬ 
προστασίας και Οπλοτεχνικής - σκοποβολής. 

Ειδικότερα ο βαθμός καταχωρείται σε ενιαίο έντυπο και 
προκύπτει από τον μέσο όρο των βαθμολογιών των επι- 
μέρους τεσσάρων (4) γνωστικών αντικειμένων: Αυτοάμυ¬ 
νας, Αυτοπροστασίας, Οπλοτεχνικής και Σκοποβολής, 
συνεκτιμώντας την επίδοση κατά την αντιμετώπιση εικο¬ 
νικών περιστατικών, τη συμμετοχή τους σε λοιπές πρα¬ 
κτικές εφαρμογές (όπως λύση - αρμολόγηση όπλων, τε¬ 
χνικές αυτοάμυνας), τη φυσική αντοχή, τη σκοπευτική ι¬ 
κανότητα, την ικανότητα προσαρμογής στις πραγματικές 
συνθήκες της αποστολής. 

β. Με βαθμολόγηση των γνώσεων, ύστερα από γραπτή 
δοκιμασία (τεστ) με το σύστημα της πολλαπλής επιλογής 
σε είκοσι τουλάχιστον ερωτήσεις σε κάθε μάθημα με α/α 

1 - 5 του άρθρου 7 της παρούσας στην ύλη των διδαχθέ- 
ντων γνωστικών αντικειμένων. Ο μέσος όρος των πέντε 
βαθμών, αποτελεί το βαθμό της γραπτής δοκιμασίας. 

γ. Με βαθμολόγηση της επαγγελματικής ικανότητας 
σύμφωνα με τις διατάξεις του άρθρου 9 της παρούσας. 

3. Οι βαθμοί υπολογίζονται μέχρι χιλιοστού μονάδας. Η 
κλίμακα βαθμολόγησης ορίζεται από 0-20. 

Άρθρο 9 

Βαθμολογία Επαγγελματικής Ικανότητας. 

1. Στο τέλος του τριμήνου, κάθε εκπαιδευόμενος βαθ¬ 
μολογείται για την Επαγγελματική Ικανότητά του. Η βαθ¬ 
μολογία προκύπτει από τον Μ.Ο. των επιμέρους βαθμών 
των δύο (2) βαθμολογητών. 

2. Για τη βαθμολόγηση της επαγγελματικής ικανότητας 
αξιολογούνται ξεχωριστά τα ακόλουθα : 

α. Τα επαγγελματικά προσόντα. 

β. Η διαγωγή. 

3. Ο μέσος όρος των δύο (2) ως άνω βαθμολογιών απο¬ 
τελεί τη βαθμολογία της επαγγελματικής ικανότητας. 

4. Για την αξιολόγηση των επαγγελματικών προσόντων 
λαμβάνονται υπόψη τα εξής : 

α. Τα ψυχικά - διοικητικά προσόντα, ιδίως θάρρος, απο¬ 
φασιστικότητα, πρωτοβουλία, αυτοκυριαρχία. 

β. Τα διανοητικά προσόντα, ιδίως κατά την εκπαίδευση, 
νοημοσύνη, κρίση, επαγγελματική και εγκυκλοπαιδική 
μόρφωση. 

γ. Τα σωματικά προσόντα, ιδίως υγεία, αντοχή, εμφάνι¬ 
ση, παράσταση. 

5. Για την αξιολόγηση της διαγωγής λαμβάνεται υπόψη 
η πειθαρχικότητα, ευσυνειδησία και η ακεραιότητα του 
χαρακτήρα. Ειδικότερα ο βαθμός είκοσι (20) της διαγω¬ 
γής μειώνεται σε περίπτωση επιβολής ποινής ως ακολού¬ 
θως : 

α. Κατά 5/10 της μονάδας για κάθε ποινή επίπληξης ή 
στέρησης εξόδου. 

β. Κατά 1,3 μονάδες, για προστίμου μέχρι 1/6 του 
Μ.Β.Μ. 

γ. Κατά 2,6 μονάδες για ποινή προστίμου μέχρι 3/6 του 
Μ.Β.Μ. 

δ. Κατά 4 μονάδες για ποινή προστίμου μέχρι 4/6 του 
Μ.Β.Μ. 

ε. Κατά 5,3 μονάδες για ποινή προστίμου μέχρι 4/6 του 
Μ.Β.Μ. 

στ. Κατά 6,6 μονάδες για ποινή προστίμου μέχρι 5/6 του 
Μ.Β.Μ. 

ζ. Κατά 8 μονάδες για ποινή προστίμου μέχρι 6/6 του 
Μ.Β.Μ. 

6. Βαθμολογητές είναι: πρώτος, ο διμοιρίτης εκπαιδευ¬ 
τής και δεύτερος ο διοικητής του εκπαιδευτικού τμήμα¬ 
τος. 

7. Βαθμολογία κάτω του 10 στην επαγγελματική ικανό¬ 
τητα συνιστά λόγο αποβολής από τη Σχολή. 

8. Οι λεπτομέρειες σχετικά με τα χρησιμοποιούμενα έ¬ 
ντυπα, τον τρόπο σύνταξης και τη συγκέντρωση των στοι¬ 
χείων για την αξιολόγηση αυτών, καθορίζεται με διαταγή 
του Διοικητή της Σχολής Αστυφυλάκων. 

9. Οι βαθμολογούντες οποιοδήποτε από τα αναφερό- 
μενα στην παρ. 4 του παρόντος προσόντα με βαθμό μι¬ 
κρότερο του δέκα (10) υποχρεούνται να δικαιολογούν με 
πληρότητα τη βαθμολογία τους αυτή. 


Άρθρο 10 

Προσδιορισμός επίδοσης. 

1.0 βαθμόςτηςτελικήςεπίδοσηςτωνεκπαιδευομένων, 
προκύπτει από τον μέσο όρο των τριών (3) βαθμών της 
πρακτικής δοκιμασίας, της γραπτής δοκιμασίας καιτης ε¬ 
παγγελματικής ικανότητας. 

2. Η τελική επίδοση προσδιορίζεται μέχρι χιλιοστού της 
μονάδας και καθορίζει και τη σειρά εξόδου απάτη Σχολή. 

3. Ανπροκύψει ισοβαθμία μέχρι χιλιοστού της μονάδας 
σε δύο ή περισσότερους εκπαιδευόμενους αρχαιότερος 
θεωρείται εκείνος που έχει μεγαλύτερο βαθμό κατά σει¬ 
ρά προτεραιότητας στην πρακτική δοκιμασία, στην γρα¬ 
πτή δοκιμασία και την επαγγελματική ικανότητα. Σε περί¬ 
πτωση και πάλι ισοβαθμίας ο αρχαιότερος αναδεικνύεται 
με κλήρωση, για την οποία συντάσσεται σχετικό πρακτι¬ 
κό. 

Άρθρο 11 

Αποτελέσματα εκπαίδευσης. 

1. Επιτυχών θεωρείται ο εκπαιδευόμενος που στο τέλος 
της εκπαίδευσήςτου συγκεντρώνειτη βάση βαθμολογίας 
10 σε κάθε βαθμολόγηση της πρακτικής και γραπτής δο¬ 
κιμασίας. 

2. Επανεξεταστέος θεωρείται ο εκπαιδευόμενος που 
δεν συγκεντρώνει τη βάση βαθμολογίας 10, σε κάθε βαθ¬ 
μολόγηση της πρακτικής και γραπτής δοκιμασίας. Στον 
επαναξεταστέο δίδεται μία ευκαιρία επαναβαθμολόγη- 
σής του. Ο δεύτερος βαθμός, κατ' είδος εξέτασης, προ¬ 
στίθεται στον πρώτο κάτω της βάσης βαθμό και εξάγεται 
ο μέσος όρος επανεξέτασης. 

3. Αποτυχών θεωρείται ο Δόκιμος, ο οποίος συγκε¬ 
ντρώνει βαθμό επανεξέτασης για κάθε είδους βαθμολό¬ 
γηση κάτω της βάσης 10. 

Άρθρο 12 

Πίνακες Αποτελεσμάτων - Έξοδος από τη Σχολή. 

1. Η Σχολή Αστυφυλάκων καταρτίζει ενιαίο πίνακα κατά 
σειρά επιτυχίας, με βάση την τελική βαθμολογία κάθε Συ¬ 
νοριακού Φύλακα. 

2. Ο πίνακας αυτός προσδιορίζει την τελική κατάταξή 
τους και καθορίζει την αρχαιότητά τους ως Συνοριακών 
Φυλάκων. Για τους αποτυχόντες καταρτίζεται ιδιαίτερος 
πίνακας. 

3. Οι πίνακες επιτυχόντων και αποτυχόντων υποβάλλο¬ 
νται στη Διεύθυνση Εκπαίδευσης για κύρωση από τον 
Προϊστάμενο Κλάδου Διοικητικής Υποστήριξης, αντίγρα¬ 
φο των οποίων αποστέλλονται στην Διεύθυνση Αστυνομι¬ 
κού Προσωπικού για τις περαιτέρω ενέργειες και στη 
Σχολή Αστυφυλάκων. 

4. Στους επιτυχόντες εξερχόμενους της Σχολής δεν χο¬ 
ρηγείται μετασχολική άδεια. 

5. Στους σπουδαστές, που αποφοιτούν ευδόκιμα επιδί¬ 
δεται πιστοποιητικό σπουδών, στο οποίο αναγράφονται 
τα στοιχεία ταυτότητας, η διάρκεια φοίτησης και ο τελι¬ 
κός χαρακτηρισμός επίδοσης. Το πιστοποιητικό υπογρά¬ 
φεται από το Διοικητή της Σχολής Αστυφυλάκων. 

Άρθρο 13 

Μετεκπαίδευση Συνοριακών Φυλάκων. 

Γ ια τη μετεκπαίδευση των Συνοριακών Φυλάκων εφαρ¬ 
μόζονται ανάλογα οι ισχύουσες διατάξεις του Π.Δ. 

190/1996 (Οργανισμός Σχολής Μετεκπαίδευσης και Επι¬ 
μόρφωσης Ελληνικής Αστυνομίας) και της υπ'αριθμ. 
7001 /2/244-γ' από 2-6-1995 (ΦΕΚ Β' - 525/16-6-1995) από¬ 
φαση Υπουργού Δημόσιας Τάξης που αφορούν τους Α¬ 
στυφύλακες. 

Άρθρο 14 

Ρύθμιση λεπτομερειών. 

1. Για λοιπά θέματα, που δε ρυθμίζονται με την παρού¬ 
σα απόφαση, ισχύουν οι αντίστοιχες διατάξεις του Π.Δ. 
352/1995 "Οργανισμός Σχολής Αστυφυλάκων". 

2. Λεπτομέρειες και θέματα δευτερεύουσας σημασίας, 
που προκύπτουν κατά την εφαρμογή της παρούσας από¬ 
φασης, ρυθμίζονται με διαταγές του Διοικητή της Σχολής 
Αστυφυλάκων. 

Άρθρο 15 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 
-♦- 

Αοιθ. 7001/2/804-γ (10) 

Παράταση του χρόνου λειτουργίας του περιορισμένης 

χρονικής διάρκειας Αστυνομικού Σταθμού Αχαράβης 

της Αστυνομικής Διεύθυνσης Κερκύρας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις του άρθρου 11 παρ. 2 4 και 6 του Ν. 


1481/1984 «Οργανισμός Υπουργείου Δημόσιας Τάξης» 
(Α’ -152) όπως το άρθρο αυτό αντικαστάθηκε με το άρθρο 
1 παρ. 1 του Ν. 1590/1986 (Α'-49). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27 του Ν. 2081/1992 (Α’-154) και 
τροποποιήθηκε με το άρθρο 1 παρ. 2 εδαφ. α’ του Ν. 
2469/1997 (Α’-38). 

3. Τις διατάξεις του άρθρου 1 κεφ. Β’παρ. 20, 21 και 25 
της 7004/3/12-νζ’ από 30.4.1996 απόφασης του Υπουρ¬ 
γού Δημόσιας Τάξης «Μεταβίβαση αρμοδιοτήτων στο Γε¬ 
νικό Γραμματέα, τον Αρχηγό της Ελληνικής Αστυνομίας, 
τους Προϊσταμένους των Κλάδων και άλλα όργανα του Υ¬ 
πουργείου Δημόσιας Τάξης (Β’-320/1996). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Ο χρόνος λειτουργίας του περιορισμένης χρονικής 
διάρκειας Αστυνομικού Σταθμού Αχαράβης Κερκύρας, 
που καθορίζεται από το άρθρο 1 παρ. 2 της 7001 /2/804-κβ 
από 8.12.1997 απόφασης των Υπουργών Οικονομικών και 
ΔημόσιαςΤάξης (Β'-1222), παρατείνεται, μόνο γιατοτρέ- 
χονέτος, μέχρι 31.10.1998. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1998 
Ο Αναπληρωτής Αρχηγού 
ΓΕΩΡΓΙΟΣ ΠΛΑΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





